[{"text_idx": "#000001", "text": "Pan ddewch yn o\u0302l ar gyfer y flwyddyn academaidd nesaf, bydd eich cyrsiau newydd yn Blackboard yn edrych ychydig yn wahanol. O fis Medi 2023, bydd yr holl gyrsiau newydd yn Blackboard yn gyrsiau Ultra."}, {"text_idx": "#000002", "text": "Rydym wedi bod yn defnyddio Ultra Base Navigation (UBN) yn Blackboard ers mis Ionawr 2023, ac rydym yn gwybod bod llawer ohonoch yn meddwl ei fod yn haws i\u2019w ddefnyddio \u2013 yn enwedig ar ddyfeisiau symudol."}, {"text_idx": "#000003", "text": "Mae gan gyrsiau Ultra yr un dyluniad hygyrch a chyfeillgar i ffonau symudol ag UBN \u2013 dyma sut mae cwrs Ultra yn edrych:"}, {"text_idx": "#000004", "text": "Oherwydd y ffordd y mae wedi\u2019i ddylunio, nid oes gan gwrs Ultra fyth mwy na dwy lefel o ffolderi \u2013 mae hyn yn ei gwneud hi\u2019n llawer cyflymach ac yn haws dod o hyd i\u2019ch deunyddiau cwrs a\u2019r dolenni cyflwyno aseiniadau. Ac mae yna hefyd offer chwilio ym mhob cwrs."}, {"text_idx": "#000005", "text": "Rydym hefyd wedi ailgynllunio templed y cwrs i sicrhau ei fod yn defnyddio\u2019r iaith y mae\u2019r cwrs yn cael ei addysgu ynddi. Os yw eich modiwl yn cael ei addysgu yn Gymraeg, bydd templed eich cwrs nawr yn Gymraeg. Ac mae gan fodiwlau dwyieithog dempled cwrs dwyieithog."}, {"text_idx": "#000006", "text": "Mae llawer o wybodaeth am Ultra ar wefan Blackboard, gan gynnwys cyflwyniad i lywio eich ffordd o amgylch Cwrs Ultra (Noder \u2013 mae\u2019r fideo ar y dudalen hon ar safle allanol ac ar gael yn Saesneg yn unig)."}, {"text_idx": "#000007", "text": "Mae holl gyrsiau y blynyddoedd blaenorol yn dal i fod ar gael \u2013 felly os oes angen edrych yn o\u0302l ar ddeunyddiau hen gwrs, gallwch wneud hynny hefyd."}, {"text_idx": "#000012", "text": "I ddysgu am fanteision symud i Ultra\nI glywed am ddatblygiadau newydd cyffrous a fydd o help i wella eich addysgu a\u2019ch cynlluniau yn y dyfodol\nI glywed gan gydweithwyr o Fangor am y gwersi maen nhw wedi\u2019u dysgu wrth symud\nI gael golwg ar yr hyn y mae rhagorol yn ei olygu o ran cyrsiau Ultra\nI fynd i weithdy a fydd o help i wella\u2019ch modiwlau a sicrhau eu bod ar eu gorau ar gyfer mis Medi\nI roi eich adborth yngly\u0302n ag Ultra i ddatblygwyr cynnyrch i\u2019w helpu i ddiwallu ein hanghenion"}, {"text_idx": "#000017", "text": "Mae\u2019n cael ei chynnal rhwng 4 a 6 Gorffennaf, a gellir archebu eich lle ar gyfer y gynhadledd nawr."}, {"text_idx": "#000019", "text": "Ers cyflwyno ChatGPT, mae ein cyd-weithwyr wedi bod yn dod o hyd i ffyrdd lle y gellid defnyddio gallu deallusrwydd artiffisial mewn Addysg Uwch law yn llaw a\u0302\u2019r heriau sy\u2019n codi yn ei sgil."}, {"text_idx": "#000020", "text": "Nod canolfan genedlaethol Jisc ar gyfer deallusrwydd artiffisial mewn addysg drydyddol yw helpu sefydliadau i fabwysiadu Deallusrwydd Artiffisial mewn ffordd gyfrifol a moesegol. Rydym yn gweithio ar draws y sector i helpu sefydliadau i wynebu\u2019r heriau a\u2019r cyfleoedd a gyflwynir gan Ddeallusrwydd Artiffisial cynhyrchiol. Yn y sesiwn hon byddwn yn adolygu cryfderau a gwendidau Deallusrwydd Artiffisial cynhyrchiol, yr arferion a\u2019r dulliau a welwn yn dod i\u2019r amlwg, ac yn edrych ar sut mae technolegau ac arferion yn datblygu wrth i fwy a mwy o gymwysiadau Deallusrwydd Artiffisial cynhyrchiol ymddangos."}, {"text_idx": "#000022", "text": "Bydd y sesiwn hon o ddiddordeb i gydweithwyr a hoffai ychwanegu Deallusrwydd Artiffisial i\u2019w gweithgareddau addysgu a dysgu, yn ogystal a\u0302 dod o hyd i ffyrdd y gellir ei ddefnyddio\u2019n gynhyrchiol."}, {"text_idx": "#000025", "text": "James Wood: Improving feedback literacy through sustainable feedback engagement practices"}, {"text_idx": "#000027", "text": "Mae\u2019r recordiad o\u2019r sesiwn ar Panopto a gellir lawrlwytho\u2019r sleidiau PowerPoint isod:"}, {"text_idx": "#000029", "text": "Y newidiadau i gwestiynau adborth yr ACF ar gyfer 2023\nY symud oddi wrth drosglwyddo adborth i weithredu\nRhwystrau i ymgysylltu ag adborth myfyrwyr"}, {"text_idx": "#000031", "text": "Os oes gennych unrhyw siaradwyr allanol yr hoffech i\u2019r UDDA eu gwahodd i gyfres y flwyddyn nesaf, e-bostiwch udda@aber.ac.uk gyda\u2019ch awgrym."}, {"text_idx": "#000034", "text": "Creu Cyrsiau Ultra yn gynnar yw\u2019r cam nesaf wrth inni drosi i Blackboard Ultra ac mae\u2019n ein paratoi ar gyfer hyfforddiant dros y misoedd nesaf."}, {"text_idx": "#000035", "text": "I weld eich cyrsiau ar gyfer y flwyddyn academaidd nesaf, cliciwch ar Cyrsiau i ddod:"}, {"text_idx": "#000036", "text": "Byddwch yn gweld unrhyw gyrsiau yr ydych wedi\u2019ch rhestru fel hyfforddwr arnynt yn ogystal a\u0302 chyrsiau yr ydych, o bosibl, yn eu cefnogi fel gweinyddwr adrannol."}, {"text_idx": "#000037", "text": "Os nad ydych yn gweld cwrs y dylech fod yn dysgu arno yna holwch eich gweinyddwr adrannol \u2013 efallai nad ydych wedi cael eich ychwanegu at gofnod y modiwl yn y System Rheoli Modiwlau. Rydym yn diweddaru\u2019r ffrwd hon bob bore Mawrth felly gallwch ddisgwyl gweld eich modiwlau ar brynhawn Mawrth wedi i\u2019r diweddariad ddigwydd."}, {"text_idx": "#000038", "text": "Mae\u2019r cyrsiau yn breifat ar hyn o bryd a byddant ar gael ar 1 Medi 2023. Ni fydd myfyrwyr yn ymddangos ar eich cyrsiau nes eu bod wedi cwblhau\u2019r cofrestru."}, {"text_idx": "#000039", "text": "Rydym wedi cysylltu a\u0302 Chyfarwyddwyr Dysgu ac Addysgu yr adrannau i drefnu sesiwn hyfforddiant ar gyfer eich adran."}, {"text_idx": "#000040", "text": "Os hoffech ddechrau paratoi eich cyrsiau, efallai y bydd arnoch eisiau:"}, {"text_idx": "#000041", "text": "Creu ffolder neu fodiwl dysgu ar gyfer eich deunyddiau dysgu\nCopi\u0308o cynnwys y byddwch yn ei ddefnyddio yn y modiwl y flwyddyn nesaf"}, {"text_idx": "#000042", "text": "Mae cam nesaf y trosi i Ultra yn canolbwyntio ar hyfforddi a sicrhau bod ein deunyddiau cymorth wedi cael eu diweddaru. Gweler ein crynodeb o hyfforddiant am ragor o wybodaeth."}, {"text_idx": "#000044", "text": "Fyddaf fi\u2019n gallu cael gafael ar hen gyrsiau a deunyddiau ar o\u0302l inni symud i Ultra?"}, {"text_idx": "#000050", "text": "Ffurflen Dempled: Gweler adran 3.13"}, {"text_idx": "#000053", "text": "Mae consensws clir ymhlith arbenigwyr yn y sector na all unrhyw offeryn canfod Deallusrwydd Artiffisial roi tystiolaeth bendant."}, {"text_idx": "#000054", "text": "Daw hyn gan y QAA, y Ganolfan Genedlaethol ar gyfer Deallusrwydd Artiffisial mewn Addysg Drydyddol (a noddir gan Jisc), ac eraill. Cewch hyd i ddolenni i\u2019r dystiolaeth hon ar dudalen Deallusrwydd artiffisial cynhyrchiol, gan gynnwys y recordiad QAA lle mae Michael Webb o\u2019r Ganolfan Genedlaethol yn esbonio pam fod hyn yn wir."}, {"text_idx": "#000055", "text": "Os ydych chi\u2019n wynebu achos posib o ymddygiad academaidd annerbyniol, mae eich barn broffesiynol yn allweddol er mwyn gwneud y penderfyniad cywir. Dyma\u2019r cyngor gorau y gallwn ei roi i adrannau:"}, {"text_idx": "#000059", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000060", "text": "Subscribe to Blog via Email"}, {"text_idx": "#000061", "text": "Enter your email address to subscribe to this blog and receive notifications of new posts by email."}]